REPUBLIKA HRVATSKA - MINISTARSTVO POLJOPRIVREDE, Ulica grada Vukovara 78, 10000 Zagreb, OIB: 76767369197, kao davatelj financijskih sredstava (u daljnjem tekstu: Davatelj) koje zastupa ministrica poljoprivrede Marija Vučković

i

Udruga – naziv, adresa udruge, OIB: (u daljnjem tekstu: Korisnik) koju zastupa \_\_\_\_\_\_\_\_\_\_\_, (osoba ovlaštena za zastupanje)

sklapaju

**UGOVOR**

**o dodjeli financijskih sredstava**

**Članak 1.**

Dodjela financijskih sredstava Korisniku za projekt/program ,,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“, izvršit će se sukladno Odluci o dodjeli financijskih sredstava za financiranje programa i projekata udruga koje promiču poljoprivredu i vrijednost ruralnog prostora Republike Hrvatske za 2023. godinu, KLASA:, URBROJ:, od \_\_\_\_\_\_\_ 2023. godine, na teret - razdjela 060 Ministarstva poljoprivrede, glava 06005, za aktivnost A865023 - PROMICANJE POLJOPRIVREDE I VRIJEDNOSTI RURALNOG PROSTORA, račun 3811 - Tekuće donacije u novcu – Izvor financiranja 11 – Opći prihodi i primici. Ukupna vrijednost ugovora iznosi \_\_\_\_\_\_\_\_\_\_\_\_\_\_ EUR (slovima: \_\_\_\_\_\_\_\_\_\_\_\_ EUR).

**Članak 2.**

Rok provedbe projekta/programa je 31. prosinca 2023. godine. U slučaju eventualnog značajnijeg smanjenja prihoda u 2023. godini, Ministarstvo ima pravo smanjiti ukupno odobrena sredstava iz članka 1. ovog Ugovora, o čemu će pravovremeno izvijestiti Korisnika, te sukladno tome Korisnik zadržava pravo korekcije projektnih/programskih aktivnosti.

**Članak 3.**

Sredstva iz članka 1. ovoga Ugovora mogu se koristiti isključivo za provedbu aktivnosti, sukladno uvjetima Javnog poziva za financiranje programa i projekata udruga koje promiču poljoprivredu i vrijednost ruralnog prostora Republike Hrvatske za 2023. godinu objavljenog 12. lipnja 2023. godine i prema Opisnom obrascu programa i Obrascu proračuna programa, a isplatit će se u roku od \_\_ dana od potpisivanja ovoga Ugovora.

**Članak 4.**

Sredstva iz članka 1. ovoga Ugovora isplatit će se na račun Korisnika, IBAN -\_\_\_\_\_\_\_\_\_\_\_\_\_, otvoren u \_\_\_\_\_\_\_\_\_ banci, temeljem pisanog zahtjeva Korisnika za isplatom (Obrazac C4).

**Članak 5.**

Ugovorne strane sporazumno utvrđuju da Korisnik ne može prenijeti tražbinu iz ovoga Ugovora na treću stranu/osobu.

**Članak 6.**

Radi kontrole namjenskog korištenja sredstava Korisnik se obvezuje da će Davatelju dostaviti Izvještaj o provedbi programa koji treba sadržavati:

1. Opisni izvještaj - u tiskanom obliku poštom i u elektroničkom obliku elektroničkom poštom*.* Izvještaj treba sadržavati i priloženu Tablicu evidencije podataka rada s korisnicima čiji obrazac će Davatelj dostaviti Korisniku.
2. Financijski izvještaj u tiskanom obliku poštom i u elektroničkom obliku uz detaljno dokumentiranje svih troškova:

* za bezgotovinska plaćanja - preslike računa (R1 ili R2) koji glase na udrugu te pripadajući izvod,
* za plaće i naknade – presliku ugovora o radu/djelu i pripadajuće anekse, preslike obračuna plaća, JOPPD obrasce, te preslike izvoda iz banke,
* za gotovinska plaćanja - preslike računa (R1 ili R2) koji glase na udrugu, preslike isplatnica iz blagajne i blagajničkog izvješća,

1. Ostalu dokumentaciju - putni nalozi s pripadajućim prilozima, dokumenti na temelju kojih su obavljana plaćanja (ugovori, sporazumi, obračuni honorara) i sl.
2. Priloge vezane uz provedbu programa (potpisne liste, evaluacijske listiće, fotografije s događanja, primjerke publikacija, izrađene promotivne materijale i dr.).

Korisnik podnosi izvještaj po isteku izvještajnog razdoblja, a najkasnije do \_\_\_ siječnja 2024. godine. Izvještaj se podnosi na propisanim obrascima Davatelja financijskih sredstava.

Ukoliko Davatelj ne odobri izvještaj o izvršenju projekta/programa, Korisnik je dužan vratiti primljena nenamjenski utrošena ili neutrošena sredstva.

**Članak 7.**

Davatelj pridržava pravo kontinuiranog praćenja i vrednovanja izvršenja projekta/programa Korisnika iz članka 1. ovoga Ugovora i preispitivanja financija i troškova u bilo koje vrijeme trajanja financiranja, te u periodu od jedne godine nakon završetka projekta/programa.

Davatelj može neposrednu kontrolu iz prethodnog stavka ovog članka obaviti u prostorijama Korisnika, a o namjeri izvršenja neposredne kontrole dužan je obavijestiti Korisnika barem sedam dana prije planiranog izvršenja kontrole.

**Članak 8.**

Korisnik ovlašćuje Davatelja da radi nadzora namjenskog korištenja sredstava iz članka 1. ovoga Ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je primio od Davatelja za financiranje projekta/programa.

**Članak 9.**

Korisnik se obvezuje pravodobno obavijestiti davatelja o manjim i većim izmjenama ugovora.

Manje izmjene ugovora mogu biti:

* izmjene proračuna između proračunskih poglavlja manje od 15%
* zamjena člana tima
* promjena bankovnog računa korisnika
* promjena adrese sjedišta ili drugih kontakata korisnika
* male promjene programa koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Korisnik je dužan manje izmjene ugovora zatražiti pisanim putem o čemu davatelj financijskih sredstava treba dati svoju suglasnost. Navedeno ne zahtijeva izradu Dodatka ugovoru.

Veće izmjene ugovora su:

* izmjene proračuna između proračunskih poglavlja veće od 15%
* produženje trajanja provedbe programa
* dodatak novih aktivnosti u projekt i/ili program
* promjena projektnih i/ili programskih aktivnosti koja značajno utječu na opseg i ciljeve.

Veće izmjene ugovora zahtijevaju izradu Dodatka ugovorui njegovo potpisivanje od strane davatelja i korisnika. Davatelj odlučuje kod svake obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru. Sve izmjene i dopune ugovora trebaju biti sastavljene u pisanom obliku.

**Članak 10.**

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja. Svaka izmjena ugovornih obveza treba biti zatražena i odobrena u pisanom obliku.

Korisnik ne može zatražiti izmjene u provedbi projekta/programa, produljenje razdoblja provedbe ili prenamjenu pojedinih stavki proračuna nakon razdoblja provedbe iz članka 1. ovoga Ugovora.

Zahtjev za većim izmjenama ugovora Korisnik dostavlja davatelju u pisanom obliku s obrazloženjem i popratnom dokumentacijom kojom se opravdava taj zahtjev.

Davatelj ima pravo odbiti prenamjenu dijela sredstava i/ili produljenje razdoblja provedbe projekta/programa ako se time bitno mijenja sadržaj i priroda projekta/programa ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe.

Odluku o odobrenju ili neodobrenju izmjena Davatelj je dužan donijeti u roku od 20 radnih dana od dostave obavijesti od strane Korisnika.

**Članak 11.**

Ako Davatelj utvrdi da je Korisnik nenamjenski koristio sredstva financijske potpore za izvršenje projekta/programa iz članka 1. ovoga Ugovora ili nije proveo projekt/program u ugovorenom razdoblju, ako nije podnio odgovarajuće izvještaje u roku i sa sadržajem određenim u članku 6. ovoga Ugovora ili ako Davatelju ne omogući nadzor nad namjenskim korištenjem sredstava iz članka 1. ovoga Ugovora, daljnja isplata bit će obustavljena, a Korisnik je dužan vratiti primljena nenamjenski utrošena ili neutrošena sredstva, zajedno sa zakonskom zateznom kamatom, u roku od 30 dana od dana primitka pisane obavijesti Davatelja o potrebi vraćanja zaprimljenih sredstava.

U slučaju kada Davatelj utvrdi da je korisnik nenamjenski koristio sredstva ili Davatelju nije omogućio nadzor nad namjenskim korištenjem sredstava, te nije vratio primljena nenamjenski utrošena ili neutrošena sredstva, Davatelj ima pravo aktivirati solemniziranu bjanko zadužnicu koju je Korisnik dostavio prilikom potpisivanja ovoga Ugovora. Ukoliko bjanko zadužnica nije aktivirana nakon odobrenja konačnog izvještaja o provedbi projekta/programa bit će vraćena Korisniku.

**Članak 12.**

Ako Davatelj utvrdi da Korisnik nije ispunio ugovorne obveze, uskratit će pravo na dodjelu financijskih sredstava projektima i programima Korisnika u sljedeće dvije godine.

**Članak 13.**

Korisnik se obvezuje istaknuti logotip i naziv Davatelja, na način da je vidljivo kako je projekt /program financiran iz javnih izvora, na svim tiskanim, video i drugim materijalima vezanim uz projekt/program.

Korisnik je suglasan da Davatelj koristi i objavljuje dostavljene mu fotografije, video i audio zapise iz stavka 1. ovoga članka u cilju promicanja Javnog poziva za dodjelu financijskih sredstava, doprinosa Davatelja razvoju civilnoga društva u Republici Hrvatskoj i djelovanja Davatelja.

**Članak 14.**

Davatelj ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi ugovorenog projekta/programa.

**Članak 15.**

U slučaju da se spor u provedbi ovoga ugovora između Davatelja i Korisnika ne može riješiti sporazumno, niti putem postupka mirenja, spor rješava stvarno nadležan sud u Zagrebu.

**Članak 16.**

Na elemente financiranja programa koji nisu uređeni ovim Ugovorom na odgovarajući se način primjenjuju Opći uvjeti propisani člancima 37. do 50. i 52. do 54. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, br. 26/15 i 37/21).

**Članak 17.**

Opisni obrazac i Obrazac proračuna sastavni su dio ovoga ugovora te čine njegove Priloge 1 i 2.

**Članak 18.**

U slučaju proturječnosti između odredbi ovoga Ugovora i odredbi iz Priloga (Opisnog obrasca i Obrasca proračuna), odredbe ovoga Ugovora imat će prvenstvo.

**Članak 19.**

Za svaki oblik komunikacije – dostavu obavijesti o izmjenama i dopunama ugovora i dostavu izvještaja – koji je povezan s ovim Ugovorom potrebno je navesti klasu i urudžbeni broj ugovora i naziv projekta/programa te ga poslati na sljedeće adrese:

* za Davatelja (izmjene i dopune ugovora te izvještaji): Ministarstvo poljoprivrede, Ulica grada Vukovara 78, Zagreb; [e-mail:](mailto:silvija.resman@mspm.hr) [jp.udruge@mps.hr](mailto:jp.udruge@mps.hr)
* za Korisnika: ovlaštena osoba Korisnika prema podacima navedenim u Obrascu opisa, odnosno Registru udruga Republike Hrvatske.

**Članak 20.**

Ovaj Ugovor sastavljen je u dva istovjetna primjerka, od kojih jedan primjerak zadržava Korisnik, a jedan primjerak Davatelj.

**ZA KORISNIKA ZA DAVATELJA**

**MINISTRICA POLJOPRIVREDE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Marija Vučković**